*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*237. számú előterjesztés*

Bátaszék Város Önkormányzat Képviselő-testületének 2022. november 30-án

15 órakor megtartandó ülésére

Ipari parkban fekvő ingatlanok bérletére vonatkozó szerződés módosításának jóváhagyása

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető **Törvényességi ellenőrzést végezte:** Kondriczné dr. Varga Erzsébet jegyző**Pénzügyileg ellenőrizte:** Tóthné Lelkes Erika  pénzügyi irodavezető**Tárgyalja:**PG Bizottság: 2022.11. 29.  |

**Tisztelt Képviselő-testület!**

A Bodri Szőlőművelő Kft.-vel (7100 Szekszárd Vitéz u.1. szám) a Bátaszék Város Önkormányzata tulajdonában álló 61/19 és 61/20 hrsz. ingatlanok bérbe vételével kapcsolatosan szerződés jött létre Bátaszék Város Önkormányzat Képviselő-testületének 2/2019.(I.15.) önkormányzati határozatával jóváhagyott bérleti szerződés alapján.

Az ingatlanokon a Kft. által megvalósítandó projektek érdekében Bátaszék Város Önkormányzatával kötött bérleti szerződés és megállapodás módosításra került.

A bérleti szerződésen is alapuló épület feltüntetésre irányuló megállapodás - a bérleti szerződéssel együtt - benyújtásra került a Magyar Államkincstárhoz, mint Közreműködő Szervezethez. A KSZ-el történt egyeztetés alapján szükséges a bérleti szerződésből törölni azon utalásokat, mely a tulajdonszerzésre utalnak annak érdekében, hogy a projekt fenntarthatósága ne sérüljön.

A Bodri Szőlőművelő Kft. ügyvezetőjével is egyeztetésre kerültek a módosítások, kifogást nem emelt.

Kérjük a T. Képviselő-testületet, hogy a határozati javaslat elfogadásával hagyja jóvá a módosításokat.

***H a t á r o z a t i j a v a s l a t :***

**Bátaszék belterület 61/19 hrsz. ingatlan bérleti szerződés II. számú módosításának jóváhagyására**

Bátaszék Város Önkormányzata Képviselő-testülete

1. a Bodri Szőlőművelő Kft.-vel (7100 Szekszárd Vitéz u.1. szám) a 61/19 hrsz.-ú ingatlan vonatkozásában kötött bérleti szerződés II. számú módosítását – a határozat melléklete szerinti tartalommal- jóváhagyja,
2. felhatalmazza a polgármestert a szerződés módosítás aláírására.

*Határidő: 2022. december 15.*

*Felelős*: Dr. Bozsolik Róbert polgármester

 (szerződésmódosítás aláírásáért)

*Határozatról értesül*: Bodri Szőlőművelő Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár

***H a t á r o z a t i j a v a s l a t :***

**Bátaszék belterület 61/20 hrsz. ingatlan bérleti szerződés III. számú módosításának jóváhagyására**

Bátaszék Város Önkormányzata Képviselő-testülete

1. a Bodri Szőlőművelő Kft.-vel (7100 Szekszárd Vitéz u.1. szám) a 61/20 hrsz.-ú ingatlan vonatkozásában kötött bérleti szerződés III. számú módosítását – a határozat melléklete szerinti tartalommal- jóváhagyja,
2. felhatalmazza a polgármestert a szerződés módosítás aláírására.

*Határidő: 2022. december 15.*

*Felelős*: Dr. Bozsolik Róbert polgármester

 (szerződésmódosítás aláírásáért)

*Határozatról értesül*: Bodri Szőlőművelő Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár